**Bradley** on Ameerika Ühendriikides firma BAE Systems Land and Armaments valmistatud jalaväe lahingumasin. Bradley on praegu Ameerika Ühendriikide maavägede relvastuses kasutusel.

Iseloomustus
------------

Bradley on mõeldud jalaväe või luurajate transportimiseks soomuskaitstud lahingumasinaga, pakkudes samal ajal kattetuld vaenlase vägede ja soomusmasinate tegevuse mahasurumiseks. Bradley variandid hõlmavad jalaväe lahingumasinat M2 Bradley ning luure- ja jalaväe lahingumasinat M3 Bradley. M2-l on kolmeliikmeline meeskond (komandör, laskur ja juht) ja kuus täisvarustuses sõdurit. Eesmärk on tagada jalaväerühma kaitstud transport kriitilistesse lahingupunktidesse. M3 viib peamiselt läbi luuremissioone ja kannab lisaks tavapärasele kolmeliikmelisele meeskonnale kahte luurajat. Lahingumasin kaalub üle 27 tonni ja selle maksimaalne kiirus on 56 km/h.

Ajalugu
-------

Jalaväe lahingumasinate väljatöötamist ajendanud põhieesmärk oli vajadus soomustatud sõiduki järele, mis tegutseks Euroopas intensiivse sõjalise konflikti korral, kui see hõlmab ka tuuma-, bioloogiliste või keemiliste relvade kasutamist. 
Bradley töötati 1970. aastatel välja vastuseks Nõukogude Liidu BMP-1, BMP-2 jt jalaväe lahingumasinate loomisele. Bradley oli ette nähtud kasutamiseks nii soomustransportööri kui ka tankitõrjerelvana. Üks konstruktsiooninõue oli, et see peaks olema sama kiire kui M1 Abramsi põhilahingtank.

Esimesed Bradleyd võeti relvastusse 1981. aastal. 
Bradley tootmine lõpetati 1995. aastal. 2000. aasta mai seisuga oli USA armee jaoks toodetud 6724 Bradleyt (4641 M2 ja 2083 M3). Programmi kogumaksumus oli 5,7 miljardit dollarit ja lahingumasin maksis keskmiselt 3,2 miljonit dollarit.

2010. aastal alustas USA armee M2 Bradley asendamiseks programmi Ground Combat Vehicle.

### Vene-Ukraina sõda

2023. aasta jaanuaris teatas USA, et võib Ukrainale üle anda versiooni M2A2 ODS. Sama aasta jaanuaris avaldati esimesed kaadrid sellest, kuidas toimus Ukraina sõjaväelaste Bradley jalaväelahingumasinate väljaõpe. 2023. aasta veebruaris lõpetas esimene Ukraina pataljon Saksamaal Bradley väljaõppe.

Relvastus
---------

Bradley M2/M3 põhirelvastuseks on 25 mm kiirlaskekahur M242 Bushmaster. Laskekiirus kas 100 või 300 lasku minutis, täpsusega 3000 m (ligikaudu kaks miili). Samuti on see relvastatud TOW raketiheitjaga tankitõrjeks. Rakettmürske, mis on võimelised hävitama enamiku tanke kuni 4000 meetri kauguselt, saab tulistada ainult siis, kui sõiduk seisab. Lisaks on lahingumasin relvastatud keskmise kuulipildujaga M240C, millel on 2200 padrunit 7,62x51 mm laskemoonaga. Bradley on kaitstud lamineeritud soomusega 14,5–30 mm, samuti reaktiivsoomusega.

### Galerii

* M2A3 Bradley tagumine osaM2A3 Bradley tagumine osa
* M242 BushmasterM242 Bushmaster

Kasutajad
---------

* Ameerika Ühendriigid – umbes 4300 lahingüksustes, millele lisandub umbes 2000 laos.
* Saudi Araabia – 400.
* Liibanon – 32 masinat.
* Ukraina

### Potentsiaalsed kasutajad

* Horvaatia
* Kreeka

Viited
------

1. ↑  Bradley витримав підрив та влучання протитанкової ракети (vaadatud: 13.07.2023)
2. ↑  M2A3 and M3A3 Bradley Fighting Vehicle Systems. vaadatud 31.12.2022.
3. ↑  Jane's Armour and Artillery 1981–82 (2nd ed.). London: Jane's Publishing Company.
4. ↑  Production. vaadatud 31.12.2022.
5. ↑  У Пентагоні розповіли про модифікацію БМП Bradley, яку отримає Україна (vaadatud: 08.01.2023)
6. ↑  Українські військові розпочали опановувати БМП Bradley (vaadatud: 15.01.2023)
7. ↑  First battalion of the Armed Forces of Ukraine completes training on the Bradley IFV (vaadatud: 18.02.2023)
8. ↑  Cooke, Gary W. "M2 Bradley Fighting Vehicle". Archived from the original on 2011-03-20. vaadatud 31.12.2022.
9. ↑  "Thousands Of Army Bradleys Don't Have The Power To Use New Active Protection Systems".
10. ↑  Bradley M2 / M3 Tracked Armoured Fighting Vehicles, USA.  Archived 2008-06-01.
11. ↑  -bradley-fighting-vehicles-lebanese-army/ "US Delivers Bradley Fighting Vehicles to the Lebanese Army".[*alaline kõdulink*] U.S. Embassy in Lebanon. 14 August 2017.
12. ↑  Bradley витримав підрив та влучання протитанкової ракети (vaadatud: 13.07.2023)
13. ↑  "Croatia – Bradley Fighting Vehicle Refurbishment/Modernization.
14. ↑  "OH-58D Kiowa Warrior, ΤΟΜΑ M2 Bradley & Hellfire AGM-114L". Originaali arhiivikoopia seisuga 29. jaanuar 2021. Vaadatud 1. jaanuaril 2023.
15. Bradley для України: які переваги є саме у цієї БМП для ЗСУ (vaadatud: 31.12.2022)
16. Байден підтвердив, що США розглядають передачу Україні БМП M2 Bradley (vaadatud: 04.01.2022)

|  |  |
| --- | --- |
|  | Pildid, videod ja helifailid Commonsis: **Bradley (jalaväe lahingumasin)** |